Document ID: /roh_data/filtered/fineweb-2-filterrobots_roh.jsonl.gz/23248

Tgi che vul pender ina simpla chadaina da glisch vi dal pignol da Nadal sto strusch avair schletta conscienza. Quai è en cumparegliaziun cun autras chaussas en il tegnairchasa be in pitschen maglia current. Sch'ins laschass brischar l'entir december ina da quellas chadainas, pudessan ins laschar brischar quella varga sis uras il di ch'ella duvrass be uschè blera energia sco ina giada lavar vestgadira cun in program curt. Dentant fa la quantitad ora quant bler energia che vegn duvrada. Tge tips che l'electroinstallatura Elena Depuoz ha per las decoraziuns d'advent pudais Vus tadlar qua u era leger sut:
Tips per spargnar
- Glischs pli spargnusas: Nizzegiar illuminaziuns cun LEDs enstagl da per exempel alogen. Quellas dovran circa 1/10 da l'energia.
- Il dretg temp: Cura dovri las illuminaziuns e cura betg? Cun in'ura da temp pon ins limitar quant ditg che las illuminaziuns ardan mintgamai ed uschia spargnar ed evitar ch'ins emblida da tschentar ora ellas.
- Betg surfar: Sch'ins vul spargnar energia duess ins dentant betg gest surfar.
- Spargnar en auters lieus è pli effizient: Cun auters trics pon ins spargnar bler dapli energia che cun desister d'illuminaziuns da Nadal a chasa. Per exempel cun dar aria endretg, far chaud aua en ina chazzetta cun viertgel, lavar cun programs pli curts e pli fraid u cun remplazzar vegls apparats che dovran ina massa energia.
Or da l'archiv: